Ultraisme

Ultraisme var en avantgardistisk litterær bevegelse i Spania.

Ultraistene var påvirket av fransk symbolisme og Les parnassiens. Deres verk karakteriseres av frie verseformer, kompliserte metriske innovasjoner og utfordrende symbolsk bildespråk, som en reaksjon mot den tradisjonelle poesiens form og innhold. 

Retningen ble lansert i Madrid 1919 av poeten Guillermo de Torre og fikk mange tilhengere blant samtidens betydelige diktere, deriblant Jorge Luis Borges. Borges introduserte ultraismen i Sør-Amerika 1921. Ultraistenes verk ble hovedsakelig publisert  i de avantgardistiske tidsskriftene Grecia (1919–1920) og Ultra (1921–1922).

Kilder 

 Encyclopædia Britannica

Spansk litteratur
Litterære bevegelser